b"\n_START_ARTICLE_\nLucas Leiva\n_START_SECTION_\nGr\xc3\xaamio\n_START_PARAGRAPH_\nLeivas form i 2006 ledet til rapporter om \xc3\xb8kt europeisk interesse fra mange europeiske klubber som Palermo, Inter, Juventus, Atl\xc3\xa9tico Madrid og FC Barcelona. Lucas avslo et tilbud om overgang til Manchester United og Everton FC f\xc3\xb8r han bestemte seg for \xc3\xa5 forlate Gr\xc3\xaamio til fordel for Liverpool FC.\n_START_SECTION_\nLiverpool\n_START_PARAGRAPH_\nLeivas overgang ble truet da hans europeiske pass s\xc3\xa5 ut til bli hindret, men overgangen og arbeidstillatelsen gikk etterhvert i orden. Leiva debuterte mot Portsmouth FC 27. juli 2007._NEWLINE_Lucas' f\xc3\xb8rste sesong ble noe blandet, han spilte mange kamper for f\xc3\xb8rstelaget. I tillegg spilte Lucas noen kamper for Liverpools reservelag, og var med \xc3\xa5 spille finalen i reserve-cupen mot Aston Villa p\xc3\xa5 Anfield, som endte 3-0. Lucas scoret det siste m\xc3\xa5let. Hans f\xc3\xb8rste m\xc3\xa5l for A-laget kom i FA-Cupen mot Havant and Waterlooville. Lucas fikk totalt 32 kamper for f\xc3\xb8rstelaget i sin f\xc3\xb8rste sesong, hvor han scoret 1 m\xc3\xa5l og hadde 4 m\xc3\xa5lgivende pasninger.\n_START_SECTION_\nLandslagsspill\n_START_PARAGRAPH_\nLucas var kaptein for Brasils U21-landslag, og har flere ganger v\xc3\xa6rt med i Brasils A-lagstropp. Han debuterte for Brasil 22. august 2007 i en vennskapskamp mot Algeria._NEWLINE_Lucas ble plukket ut i Brasils OL-lag til sommer-OL i Beijing i august 2008."